CELEX: 62010FN0121
Language: fi
Date: 2010-11-19 00:00:00
Title: Asia F-121/10: Kanne 19.11.2010 — Heath v. EKP

29.1.2011   
            
            
               FI
            
            
               Euroopan unionin virallinen lehti
            
            
               C 30/67
            
         Kanne 19.11.2010 — Heath v. EKP
   (Asia F-121/10)
   ()
   2011/C 30/133
   Oikeudenkäyntikieli: ranska
   
      Asianosaiset
   
   
      Kantaja: Michael Heath (Southampton, Yhdistynyt kuningaskunta) (edustajat: asianajajat L. Levi ja M. Vandenbussche)
   
      Vastaaja: Euroopan keskuspankki
   
      Oikeusriidan kohde ja kuvaus
   
   Vuoden 2010 tammikuulta ja sitä seuraavilta kuukausilta laadittujen kantajan eläkelaskelmien kumoaminen siltä osin kuin niissä on korotettu eläkettä 0,6 prosentilla vuotta 2010 koskevan eläkkeiden tarkistamisen johdosta sekä kantajalle aiheutuneen vahingon korvaaminen
   
      Vaatimukset
   
   
               —
            
            
               On kumottava vuoden 2010 tammikuulta ja sitä seuraavilta kuukausilta laaditut palkkalaskelmat siltä osin kuin niissä on korotettu eläkettä 0,6 prosentilla, jotta voidaan tehdä säännönmukaisen yleisiä palkantarkistuksia koskevan menetelmän mukaisesti laskettu 2,1 prosentin suuruinen korotus
            
         
               —
            
            
               on kumottava 11.5.2010 ja 9.9.2010 tehdyt päätökset, joilla on hylätty kantajan esittämät uudelleentarkastelua koskevat vaatimukset ja valitukset, siltä osin kuin se on tarpeen
            
         
               —
            
            
               vastaaja on velvoitettava maksamaan 0,6 prosentin suuruisen eläkkeen korotuksen, joka on myönnetty sääntöjenvastaisesti kantajalle tammikuusta 2010 lähtien, ja 2,1 prosentin suuruisen eläkkeen korotuksen, johon kantajalla olisi pitänyt olla oikeus, välinen erotus eli 1,5 prosentin suuruinen palkankorotus kuukaudessa tammikuusta 2010 lähtien. Näistä määristä on maksettava niiden erääntymispäivästä niiden maksupäivään saakka korkoa, joka lasketaan Euroopan keskuspankin perusrahoitusoperaatioita varten vahvistaman kyseisenä ajanjaksona sovellettavan koron perusteella siten, että sitä korotetaan kahdella prosenttiyksiköllä
            
         
               —
            
            
               vastaaja on velvoitettava maksamaan 5 000 euroa korvauksena kantajalle ostovoiman heikentymisestä aiheutuneesta aineellisesta vahingosta
            
         
               —
            
            
               vastaaja on velvoitettava maksamaan kohtuulliseksi arvioitu 5 000 euroa korvauksena kantajalle aiheutuneesta henkisestä kärsimyksestä
            
         
               —
            
            
               EKP on velvoitettava korvaamaan oikeudenkäyntikulut.